CELEX: 62014CN0132
Language: fi
Date: 2014-03-21 00:00:00
Title: Asia C-132/14: Kanne 21.3.2014 – Euroopan parlamentti v. Euroopan unionin neuvosto

10.6.2014   
            
            
               FI
            
            
               Euroopan unionin virallinen lehti
            
            
               C 175/24
            
         Kanne 21.3.2014 – Euroopan parlamentti v. Euroopan unionin neuvosto
   (Asia C-132/14)
   2014/C 175/30
   Oikeudenkäyntikieli: ranska
   
      Asianosaiset
   
   
      Kantaja: Euroopan parlamentti (asiamiehet: I. Liukkonen ja L. Visaggio)
   
      Vastaaja: Euroopan unionin neuvosto
   
      Vaatimukset
   
   
               —
            
            
               neuvoston asetusten (EY) N:o 850/98 ja (EY) N:o 1224/2009 sekä Euroopan parlamentin ja neuvoston asetusten (EY) N:o 1069/2009, (EU) N:o 1379/2013 ja (EU) N:o 1380/2013 muuttamisesta sen johdosta, että Mayotten asema Euroopan unioniin nähden muuttuu, 17.12.2013 annettu neuvoston asetus (EU) N:o 1385/2013 (1) on kumottava
            
         
               —
            
            
               Euroopan unionin neuvosto on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Euroopan parlamentti vaatii kumottavaksi asetuksen (EU) N:o 1385/2013, jonka neuvosto on antanut käyttämällä sen oikeusperustana SEUT 349 artiklaa.
   Parlamentti riitauttaa tämän neuvoston tekemän oikeusperustan valinnan, sillä SEUT 349 artikla ei voi olla oikeusperustana kaikille annetuille toimenpiteille vaan ainoastaan niille, joissa ovat kyseessä poikkeukset unionin oikeuden soveltamisesta Mayotteen. Riidanalaisella asetuksella pannaan täytäntöön myös asioita, jotka kuuluvat yhteiseen kalastuspolitiikkaan ja kansanterveyden suojeluun eikä kyseisten toimenpiteiden erityisenä perusteena ole Mayotten taloudellinen, sosiaalinen ja rakenteellinen tilanne.
   Parlamentin mukaan riidanalainen toimi olisi siis pitänyt antaa sillä säänneltäviä eri aiheita vastaavasti SEUT 43 artiklan 2 kohdan, SEUT 168 artiklan 4 kohdan b alakohdan ja SEUT 349 artiklan nojalla yhdessä eikä pelkästään tämän viimeksi mainitun artiklan nojalla.
   
      (1)  EUVL L 354, s. 86